Ruiz de Bergara jauregia

Ruiz de Bergara eta Alabatarren jauregia Gasteizko Errementari kaleko 32. zenbakian kokatuta dago, hiriko alde zaharrean. Izaskun Arrue Kulturgunearen egoitza da 2024tik. 

 Deskribapena 

Jatorriz Pizkunde garaikoa da, 1521. urtean eraiki zen. 1.300 metro koadro ditu lau solairutan banatuta. 

 Erabilpena 

Gasteizko Udalaren jabetzakoa da jauregia eta hainbat urtez erabilerarik gabe izan ondoren, 21. mendean konponketak egin ziren. 2018an bertan Gasteiz Antzokia eta Euskararen Etxea kokatzea erabaki zen. Proiektu horri Izaskun Arrue Kulturgunea eman zitzaion, eta bere kudeaketaz Gasteizko euskalgintzako Lazarraga Kultur Elkartea arduratu zen. 

Hala ere, eraikinaren egokitzapenean atzerapenak gertatu ziren eta 2023ko irekiera aurreikusia ez zen gertatu, eta gatazka ere sortu zen Lazarraga elkartearekin eta Gasteizko euskalgintzarekin. Konponbide bat erdietsi ondoren, Kulturgunea 2024ko uztailean inauguratu zen.

 Erreferentziak 

 Kanpo estekak 

Kategoria:Gasteizko jauregiak
Kategoria:Alde Zaharreko eraikinak (Gasteiz)
Kategoria:Gasteizko Kultura Ondasunak
Kategoria:XVI. mendean amaitutako eraikinak